કફ બ્રેસલેટ બીજાં બ્રેસલેટ કરતાં અલગ હોય છે. બીજાં બધાં બ્રેસલેટ ઓવલ શેપનાં હોય છે, પણ કફ બ્રેસલેટ સી શેપનાં હોય છે. બીજું, આમાં બે સાઇઝ આવે છે. એક સાઇઝ મોટી હોય છે, જેમાં તમારું અડધું કાંડું ભરાઈ જાય છે. બીજી પણ મોટી જ હોય છે, પણ એ નૉર્મલ કરતાં વધારે મોટી હોય છે જે પહેરવાથી તમારા કાંડાથી આગળ સુધીનો ભાગ કવર થાય છે. જ્વેલરી-ડિઝાઇનર નેહા તલરેજા કહે છે, ‘કફ બ્રેસલેટ આજે બધા પ્રસંગોમાં પહેરવામાં આવે છે. કફ બ્રેસલેટ સ્ટેટમેન્ટ પીસ બની ગયું છે. એ સિવાય કોઈ પણ આઉટફિટ સાથે કફ બ્રેસલેટ તમને એલિગન્ટ લુક આપે છે.’